PROCESO SELECTIVO POSTO PROFESOR COLABORADOR DE METODO-LOXÍA DA INVESTIGACIÓN (ESCOLA DE ENFERMERÍA), APROBACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DA ENTREVISTA
ADMINISTRACIÓN LOCAL — Provincial — Deputación Provincial (Persoal, oposicións, 22/07/2016)

O deputado, en virtude das competencias delegadas da Presidencia, en materia de persoal, dita a seguinte RESOLUCIÓN: “Na páxina web e nos taboleiros de anuncios da Escola Universitaria de Enfermería e desta Deputación Provincial publicouse a Resolución do 25 de maio de 2016 pola que se fixo pública a relación provisional de aspirantes admitidos e excluídos ó proceso selectivo convocado para a provisión dun posto de Profesor colaborador de Metodoloxía da Investigación con destino á Escola Universitaria de Enfermería, dependente da Deputación de Pontevedra. De acordo co disposto nas bases IV e V da convocatoria e no artigo 20 do Real decreto 364/95, de 20 de marzo, RESOLVO: A constitución do tribunal terá lugar o día 28 de xullo de 2016, ás 9,30 horas, no Pazo Provincial. A entrevista e exposición da memoria terá lugar o día 29 de xullo de 2016, ás 9,00 horas no Pazo Provincial. De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizase tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica.” O que lle comunico para o seu coñecemento e demais efectos. Contra esta Resolución poderase interpoñer un recurso potestativo de reposición ante o mesmo órgano que a ditou nun prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdicción Contencioso-Administrativa. Todo isto sen prexuízo de que poida utilizar calquera outro recurso que estime conveniente. UN POSTO DE PROFESOR COLABORADOR DE METODOLOXÍA DA INVESTIGACIÓN CON DESTINO Á ESCOLA UNIVERSITARIA DE ENFERMERÍA RELACIÓN DEFINITIVA ASPIRANTES ADMITIDOS APELIDOS NOME 1 MARC XAVIER VENEMA SANCHEZ MOLINA María 2 ALBERTO IGNACIO SHEPHERD ANASTASIO Aldan Fuenlabrada Villamarin JOAN EMILI BALTEANU KHALKHALI Yony Esther Carmen El Bardouni Berkani Claudia Nicoleta Hanisch Polishchuk, a 13 de xullo de 2016.—O Secretario